12. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΔΙΚΑΙΟΣΥΝΗΣ Αριθ. 50779 της 24/24 Ιουν. 1982 (ΦΕΚ Β' 440) Συγχώνευση κοινών Υπηρεσιακών και Υπηρεσιακών Πειθαρχικών Συμβουλίων των Ν.Π.Δ.Δ. που εδρεύουν στο Νομό Αττικής και εποπτεύονται από το Υπουργείο Δικαιοσύνης. Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1232/1982 "Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις" και της παρ. 1 του άρθρ. 11 του Νόμ. 1256/1982" Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις". 2.Τις διατάξεις τις σχετικές με τα Υπηρεσιακά Συμβούλια και τα Υπηρεσιακά Πειθαρχικά Συμβούλια των Ν.Π.Δ.Δ. 3.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων των Ν.Π.Δ.Δ. που εδρεύουν στο Νομό Αττικής και εποπτεύονται από το Υπουργείο Δικαιοσύνης, ανεξαρτήτως βαθμού, από ένα Υπηρεσιακό Συμβούλιο, που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα, αποφασίζουμε: 1.Τα προβλεπόμενα, από τις διατάξεις των άρθρ. 3, 4, 5 και 6 του από 23/31.12.1955 προσαρμοστικού διατάγματος, του άρθρ. 34 του Νόμ. 22/1975 "περί ρυθμίσεως θεμάτων καταστάσεως των δημοσίων διοικητικών υπαλλήλων και ΝΠΔΔ", των άρθρ. 145 και 165 του Νόμ. 1811/1951 "περί Κώδικος Καταστάσεως των δημοσίων διοικητικών υπαλλήλων", όπως αντικαταστάθηκαν με το άρθρ. 11 παρ. 1 του Νόμ. 417/1976 "περί επαναφοράς εν ισχύϊ των πειθαρχικών διατάξεων του Υπαλληλικού Κώδικα και τροποποιήσεως και συμπληρώσεως αυτών" (άρθρ. 7, 8 και 221 του Κ.Π.Δ. 611/1977) και των άρθρ. 30 και 37 του 993/1979 "περί του επί συμβάσει ιδιωτικού δίκαιου προσωπικού κλπ.", Τριμελή και Πενταμελή κοινά Υπηρεσιακά και Υπηρεσιακά Πειθαρχικά Συμβούλια των ΝΠΔΔ που έχουν την έδρα τους στο Νομό Αττικής και εποπτεύονται από το Υπουργείο Δικαιοσύνης,  συγχωνεύονται σε ένα ενιαίο συλλογικό όργανο με τον τίτλο "Κοινό Υπηρεσιακό Συμβούλιο Υπαλλήλων των ΝΠΔΔ που έχουν την έδρα τους στο Νομό Αττικής και εποπτεύονται από το Υπουργείο Δικαιοσύνης". 2.Το ανωτέρω Συμβούλιο ορίζεται τριμελές και συντίθεται ως εξής:  α)Από το Γενικό Γραμματέα του Υπουργείου ή άλλο ανώτατο ισόβιο ή μόνιμο κρατικό λειτουργό, που ενδεικτικά μπορεί να λαμβάνεται από τους Αντιπροέδρους του Αρείου Πάγου ή του Ελεγκτικού Συνεδρίου, τους Αρεοπαγίτες ή Συμβούλους του Ελεγκτικού Συνεδρίου, τους Προέδρους Εφετών των τακτικών δικαστηρίων (πολιτικών και διοικητικών). β)Ως μέλη του Συμβουλίου:  βα)Στην περίπτωση που προεδρεύει Γενικός Γραμματέας, ορίζονται ένας δικαστικός λειτουργός του προηγούμενου εδαφίου και ένας μόνιμος υπάλληλος Κλάδου ΑΤ, με 2ο βαθμό, του Υπουργείου ή των ΝΠΔΔ που εδρεύουν στο Ν. Αττικής και εποπτεύονται από το Υπουργείο Δικαιοσύνης και σε έλλειψη, άλλος υπάλληλος του ίδιου βαθμού και Κλάδου, άλλης δημοσίας υπηρεσίας. ββ)Στην περίπτωση που δεν προεδρεύει Γενικός Γραμματέας, αλλά λειτουργός από το εδάφ. α, ορίζονται δύο μόνιμοι υπάλληλοι, κατά τα οριζόμενα αμέσως πιο πάνω. 3.Ο Πρόεδρος και τα μέλη του Συμβουλίου ορίζονται με ισάριθμους αναπληρωτές με απόφαση του Υπουργού Δικαιοσύνης, με διετή θητεία, που αρχίζει από 1η Ιανουαρίου. Με την ίδια απόφαση ορίζεται γραμματέας του Συμβουλίου με τον αναπληρωτή του, υπάλληλος της Κεντρικής Υπηρεσίας του Υπουργείου Δικαιοσύνης με 6ο τουλάχιστον βαθμό. Η απόφαση αυτή εκδίδεται μέσα στο μήνα Δεκέμβριο του δεύτερου έτους της θητείας των μελών του Συμβουλίου. Κατά την πρώτη εφαρμογή της παρούσας απόφασης η θητεία των μελών του Συμβουλίου λήγει την 31 Δεκ. 1983. Αναπληρωτής του Γενικού Γραμματέα ορίζεται, με την ίδια απόφαση, Αντιπρόεδρος ή Σύμβουλος του Ελεγκτικού Συνεδρίου ή Πρόεδρος Εφετών της πολιτικής ή διοικητικής δικαιοσύνης ή καθηγητής Ανώτατου Εκπαιδευτικού Ιδρύματος. 4.Του Συμβουλίου θα προεδρεύει ο Γενικός Γραμματέας και όταν δεν ορίζεται, ο κατά βαθμό ανώτερος δικαστικός λειτουργός και επί ισοβάθμων αυτός που ανήκει στο Σώμα που έχει το κατά νόμο προβάδισμα. Επί δε ισοβάθμων του αυτού Σώματος ή Κλάδου δικαστικών λειτουργών ο αρχαιότερος. 5.Στο Συμβούλιο αυτό μεταβιβάζονται όλες οι αρμοδιότητες των συγχωνευομένων κατά τα ανωτέρω Υπηρεσιακών και Υπηρεσιακών Πειθαρχικών Συμβουλίων. Το ίδιο Συμβούλιο είναι αρμόδιο για την κρίση όλων των υποθέσεων, που εκκρεμούν, κατά τη δημοσίευση της αποφάσεως αυτής, στα συγχωνευόμενα Συμβούλια. (Αντί για τη σελ. 41(α) Σελ. 41(β) Τεύχος Δ113 - Σελ. 7 Συμβούλια Υπουργείου Δικαιοσύνης 6.Α.β.11-12 6.Αναφορικά με τη Λειτουργία του Συμβουλίου αυτού έχουν εφαρμογή οι διατάξεις των παρ. 3 - 10 του άρθρ. 3 του από 23/31.12.1955 προσαρμοστικού   διατάγματος,   των   παρ.   3   και  4 του άρθρ.159 του Νόμ. 1811/1951, όπως αντικαταστάθηκαν με το άρθρ. 17 του Νόμ. 417/1976 (άρθρ. 234 Κ.Π.Δ. 611/1977), καθώς και οι λοιπές συναφείς διατάξεις του Υπαλληλικού Κώδικα (Κ.Π.Δ. 611/1977, όπως αυτός ισχύει, εφόσον συμβιβάζονται με τις ρυθμίσεις της απόφασης αυτής. 